Na temelju članka 19. i 29. stavak 1. Zakona o službenicima i namještenicima (NN br. 86/08 61/11, 4/18 i 112/19 u daljnjem tekstu ZSN) Pročelnik Upravnog odjela za komunalno stambene djelatnosti, uređenje prostora i zaštitu okoliša Grada Omiša objavljuje

**O G L A S**

za prijam u službu na određeno vrijeme

(6 mjeseci)

Radno mjesto: *viši stručni suradnik – komunalni redar,* 1izvršitelj

Uvjeti:

- magistar ili stručni specijalist tehničke ili društvene struke

- najmanje 1 godina radnog iskustva na odgovarajućim poslovima

- položen državni stručni ispit

Služba se zasniva na određeno vrijeme, 6 mjeseci.

Služba se zasniva uz probni rad u trajanju od 2 mjeseca.

Na oglas se mogu javiti osobe oba spola.

Na oglas se mogu prijaviti i kandidati koji nemaju položen državni stručni ispit odgovarajuće razine, sukladno članku 14. ZSN-a.

Kandidati moraju ispunjavati i opće uvjete za prijam u radni odnos propisane u čl. 12. ZSN-a.

U službu ne može biti primljena osoba za čiji prijam postoje zapreke iz članaka 15. i 16. ZSN-a.

Uz prijavu kandidati su dužni priložiti:

* životopis
* preslik diplome
* preslik uvjerenja o položenom državnom stručnom ispitu
* preslik osobne iskaznice
* dokaz o radnom stažu i radnom iskustvu u struci (a+b):

a) elektronički zapis odnosno potvrdu o radnom stažu koje izdaje Hrvatski zavod za mirovinsko osiguranje i

b) preslik ugovora o radu ili rješenja o rasporedu ili potvrda poslodavca o poslovima, trajanju i vrsti poslova koje je radnik obavljao

* uvjerenje nadležnog suda da kandidat nije pod istragom i da se protiv njega ne vodi kazneni postupak (ne starije od šest mjeseci),
* vlastoručno potpisanu izjavu da za prijam u radni odnos ne postoje zapreke iz članka 15. i 16. ZSN-a

Osobe koje prema posebnim propisima ostvaruju pravo prednosti pri zapošljavanju imaju prednost u odnosu na ostale osobe samo pod jednakim uvjetima te se moraju u natječaju pozvati na to pravo. Osoba koja se u prijavi pozove na to pravo obvezna je priložiti odgovarajuće isprave kao dokaz o statusu te druge dokaze sukladno posebnom zakonu kojim je određeno to pravo.

Osoba koja se pozvala na pravo prednosti na temelju Zakona o hrvatskim braniteljima iz Domovinskog rata i članovima njihovih obitelji (Narodne novine broj 121/17, 98/19) dužna je dostaviti sve dokaze iz članka 103. citiranog Zakona. Dokazi potrebni za ostvarivanje prava prednosti prilikom zapošljavanja objavljeni su na internetskoj stranici Ministarstva hrvatskih branitelja Republike Hrvatske https://branitelji.gov.hr/zaposljavanje-843/843.

Osoba koja se pozvala na pravo prednosti pri zapošljavanju u skladu s člankom 9. Zakona o profesionalnoj rehabilitaciji i zapošljavanju osoba s invaliditetom uz prijavu na javni natječaj dužna je, osim dokaza o ispunjavanju traženih uvjeta, priložiti i dokaz o invaliditetu, s time da se pod tim dokazom smatraju javne isprave o invaliditetu na temelju kojih se osoba može upisati u očevidnik zaposlenih osoba s invaliditetom iz članka 13. toga Zakona.

Osoba koja se pozvala na pravo prednosti pri zapošljavanju u skladu s člankom 48.f Zakona o zaštiti vojnih i civilnih invalida rata (Narodne novine broj 33/92, 57/92, 77/92, 27/93, 58/93, 2/94, 76/94, 108/95, 108/96, 82/01,103/03, 148/13 i 98/19) dužna je dostaviti sve dokaze iz članka 48.f citiranog Zakona.

Svi prilozi mogu biti neovjereni preslici.

Nepotpune i nepravodobne prijave na oglas neće se razmatrati.

Urednom prijavom smatra se prijava koja sadrži sve podatke i priloge navedene u oglasu.

Kandidat koji bude izabran, dužan je prije uručenja rješenja o prijmu, dostaviti i uvjerenje o zdravstvenoj sposobnosti kao i originale ili ovjerene preslike dokumenata koje je uz prijavu dostavio u preslici.

Osoba koja nije podnijela pravodobnu i urednu prijavu ili ne ispunjava formalne uvjete iz oglasa, ne smatra se kandidatom prijavljenim na oglas.

Osobi iz prethodnog stavka o tome će biti obaviještena pisanim putem.

Kandidati koji ispunjavaju formalne uvjete iz oglasa, obvezni su pristupiti prethodnoj provjeri znanja i sposobnosti putem pisanog testiranja i intervjua.

Na web-stranici Grada Omiša, [www.omis.hr](http://www.omis.hr) i oglasnoj ploči Grada Omiša objavljen je oglas, opis poslova i podaci o plaći, način obavljanja prethodne provjere znanja i sposobnosti kandidata i iz kojeg područja, te pravni i drugi izvori za pripremanje kandidata za tu provjeru.

Na [www.omis.hr](http://www.omis.hr) i na oglasnoj ploči Grada Omiša, objavit će se vrijeme održavanja prethodne provjere znanja i sposobnosti kandidata, najmanje pet dana prije održavanja provjere.

Prijave na oglas s dokazima o ispunjavanju uvjeta, dostavljaju se u roku od 8 dana od objave oglasa na Hrvatskom zavodu za zapošljavanje, Ispostava Omiš, na adresu: Grad Omiš, Trg kralja Tomislava 5.

O rezultatima izbora kandidati će biti obaviješteni u zakonskom roku.

**PODACI VEZANI UZ OGLAS**

**Za prijam u službu na radno mjesto**

**Viši stručni suradnik – komunalni redar**

 1 izvršitelj, na određeno vrijeme (6 mjeseci)

Oglas je objavljen dana **13.05.2022.** na Hrvatskom zavodu za zapošljavanje, na službenim stranicama Grada Omiša [www.omis.hr](http://www.omis.hr) i na oglasnoj ploči Grada Omiša.

**Rok za podnošenje prijava istječe s danom 23.05.2022.**

OPIS POSLOVA:

Nadzire i kontrolira provođenje Odluke o komunalnom redu, Zakona o komunalnom gospodarstvu i drugih zakona i akata kojima se regulira komunalna djelatnost u smislu korištenja javno prometnih površina, deponija otpada, zelenih površina, izgleda pročelja zgrada, zaštiti voda

Vodi upravni postupak i donosi rješenja na temelju navedenih akata te naplaćuje kazne na licu mjesta

Priprema ugovore o korištenju javnih površina, vodi složenije upravne poslove iz područja komunalnog redarstva

Ostali poslovi po nalogu nadređenog službenika i pročelnika

PLAĆA:

Plaću službenika čini umnožak koeficijenta složenosti poslova radnog mjesta na koje je

raspoređen i osnovice za izračun plaće, uvećan za 0,5% za svaku navršenu godinu radnog staža.

Koeficijent složenosti predmetnog radnog mjesta iznosi 1,8.

Osnovica za izračun plaće iznosi 4.875,00 kn bruto.

PRETHODNA PROVJERA ZNANJA I SPOSOBNOSTI:
Prethodna provjera znanja i sposobnosti obuhvaća pisano testiranje i intervju.
O vremenu održavanja prethodne provjere znanja i sposobnosti kandidati koji ispunjavaju formalne uvjete biti će obaviješteni putem Web stranice Grada Omiša [www.omis.hr](http://www.omis.hr) i oglasne ploče Grada Omiša najkasnije pet dana prije održavanja provjere.

Smatra se da je kandidat, koji nije pristupio prethodnoj provjeri znanja, povukao prijavu na natječaj.
Intervju će biti proveden samo s kandidatima koji su ostvarili najmanje 50% ukupnog broja bodova na pisanom testiranju.

PRAVNI IZVORI ZA PRIPREMANJE KANDIDATA ZA PROVJERU ZNANJA SU:

* Zakon o lokalnoj i područnoj (regionalnoj) samoupravi (NN RH br.[19/13](http://narodne-novine.nn.hr/clanci/sluzbeni/2013_02_19_323.html) - pročišćeni tekst, [137/15](http://narodne-novine.nn.hr/clanci/sluzbeni/2015_12_137_2588.html)-ispravak, 123/17, 98/19 i 144/20)
* Zakon o općem upravnom postupku (NN47/09 i 110/21)
* Zakon o komunalnom gospodarstvu (NN 68/18, 110/18 i 32/20)